מקס מילר (פוליטיקאי)

מקס לאונרד מילר (באנגלית: Max Leonard Miller; נולד ב-13 בנובמבר 1988) הוא פוליטיקאי יהודי-אמריקאי, המכהן כחבר בית הנבחרים של ארצות הברית מטעם מחוז הקונגרס ה-7 של מדינת אוהיו מאז 2023. מילר, חבר המפלגה הרפובליקנית, שימש בעבר כעוזרו של נשיא ארצות הברית לשעבר דונלד טראמפ. מילר גדל בצפון מזרח אוהיו וסיים את לימודיו בתיכון שייקר הייטס בשנת 2007. הוא למד באוניברסיטת אריזונה לפני שעבר לאוניברסיטת המדינה של קליבלנד, ממנה קיבל את התואר הראשון שלו ב-2013. מילר עבד בחנות לולולמון באוהיו לפני שהצטרף למשמר הימי ב-2013. הוא היה רב-טוראי. בשנת 2019, הוא הועבר משמורת חיל הנחתים של ארצות הברית לשמורה מוכנה אישית. לאחר שעבד תחילה עבור הקמפיין של מרקו רוביו מועמד המפלגה הרפובליקנית לנשיאות ב-2016, עזב מילר את הקמפיין בפברואר 2016 והצטרף לקמפיין של דונלד טראמפ. לאחר שעבד כעוזר לקמפיין של טראמפ, מילר הפך למינוי פוליטי בממשל טראמפ. הוא היה עוזר במחלקת האוצר של ארצות הברית ב-2017, אז נציג ראשי במשרד הבית הלבן, ולאחר מכן מנהל שותף של משרד כוח האדם הנשיאותי ועוזר מיוחד לנשיא. ביוני 2020, מילר היה בין העוזרים שליוו את טראמפ בצילום שלו בכנסיית סנט ג'ון. חודש לאחר מכן, הוא מונה ל"סגן מנהל הקמפיין לפעולות נשיאותיות" במסע הבחירות מחדש של טראמפ ב-2020. הוא עזר לארגן את הוועידה הרפובליקנית ב-2020, והיה מנהל המשא ומתן של טראמפ בדיונים נשיאותיים. בשנים 2020 ו-2021, מילר קידם את הטענה של טראמפ כי הבחירות לנשיאות ב-2020 זויפו, וטען שההסתערות על הקפיטול לא הייתה מרד אלא מעשה לגיטימי. בפברואר 2021 השיק מילר קמפיין בניסיון לייצג את המחוז השביעי החדש של אוהיו בבית הנבחרים. המחוז חפף למה שהיה קודם לכן ה-16, ויוצג על ידי הרפובליקני אנתוני גונזלס בשתי הקדנציות הקודמות. מילר היה אמור בתחילה להתמודד מול גונזלס בפריימריז הרפובליקני, אך גונזלס הכריז בספטמבר 2021 כי לא יבקש להיבחר מחדש לקדנציה שלישית, לאחר שכינה את טראמפ כ"סרטן למדינה" והעריך את הסבירות ל"פריימריז קשה ואכזרי" מצידו של מילר, עם מעורבות משפחתית וגל איומים נגדו. מילר התמודד לאחר שגונסלס הצביע בעד הליך ההדחה של דונלד טראמפ בגין המרדה, שנבע מההסתערות על הקפיטול ב-6 בינואר. ביוני 2021, בעצרת הראשונה שלו מאז ההסתערות ב-6 בינואר, הופיע טראמפ בוולינגטון שבאוהיו יחד עם מילר. טראמפ שיבח את מילר בעצרת בת 90 דקות שבה התייחס טראמפ לנושאים רבים, כולל טענותיו לגבי הבחירות ב-2020. מילר זכה בפריימריז הרפובליקני ב-3 במאי עם 71.9% מהקולות. הוא ניצח את המועמד הדמוקרטי מתיו דימר בבחירות הכלליות ב-8 בנובמבר. ב-31 בינואר 2023 מילר הציג החלטה להרחיק את נציגת מינסוטה אילהאן עומאר מוועדת החוץ. ההחלטה התקבלה יומיים לאחר מכן. מילר לא התנגד לשני אישומים בגין עבירה ב-2007, לאחר שהואשם בתקיפה, הפרת סדר והתנגדות למעצר. בשנת 2010, מילר הודה באשמה בהפרת סדר שנבעה ממריבה פיזית בשעות הלילה מאוחרות בקליבלנד הייטס שבאוהיו. בשנת 2011 הוא הואשם בנהיגה במהירות מופרזת והפעלת רכב לקוי (OVI) לאחר התרסקות של רכבו מסוג ג'יפ לארדו. בשנים 2018 ו-2021, הוא כינה את האירועים "טעויות נעורים". באוקטובר 2021, מזכירת העיתונות לשעבר של הבית הלבן, סטפני גרישם, שהייתה בעבר בת זוגו של מילר, אמרה שהוא התעלל בה פיזית, בגד בה ושיקר לה. מילר הגיש נגדה תביעת לשון הרע. השופטת אמילי הגן דחתה את ערעורי גרישם לסגת מהתיק. מילר הוא יהודי. טראמפ מינה אותו למועצת הזיכרון לשואה בדצמבר 2020. מילר יצא עם מזכירת העיתונות לשעבר של הבית הלבן סטפני גרישה מ-2019 עד 2020. ב-2021 התארס לאמילי מורנו. הם התחתנו באוגוסט 2022 בקאנטרי קלאב של דונלד טראמפ, ניו ג'רזי. אמילי מרנו מילר, הצטרפה לדירקטוריון של אוהיו הזכות לחיים ביוני 2023. מילר ודייוויד קוסטוף הם כיום החברים היהודים היחידים במפלגה הרפובליקנית בקונגרס. מדיה וקבצים בנושא מקס מילר בוויקישיתוף אתר האינטרנט הרשמי של מקס מילר בבית הנבחרים האמריקאי (באנגלית) מקס מילר, באתר המדריך הביוגרפי של הקונגרס של ארצות הברית (באנגלית) Michael Kruse, ‘He’s a Great Guy’: Trump’s Favored Aide Has Troubled Past, POLITICO, ‏2021-07-28 (באנגלית) Justin Rood, On U.S. Holocaust Museum board, some members backed Trump's 'Big Lie' of stolen election, Insider (באנגלית אמריקאית) Former President Trump endorses ex-aide Max Miller in GOP primary race against Northeast Ohio Rep. Anthony Gonzalez, wkyc.com, ‏7:18 PM EST February 26, 2021 (באנגלית אמריקאית) "Trump, Seeking to Maintain G.O.P. Sway, Holds First Rally Since Jan. 6 (Published 2021)" (באנגלית). 2021-06-27. נבדק ב-2023-08-23. Max Miller, Ballotpedia (באנגלית) Jr, Robert O'Harrow; Boburg, Shawn (2018-04-01). "Behind the chaos: Office that vets Trump appointees plagued by inexperience". Washington Post (באנגלית אמריקאית). ISSN 0190-8286. נבדק ב-2023-08-23. cleveland com Sabrina Eaton, Former President Donald Trump tries to tip the scale in the reconfigured 7th congressional district’s Republican primary, cleveland, ‏2022-04-27 (באנגלית) Hannah Poling, Ohio Political Strategist Emily Moreno Miller Joins Ohio Right to Life Board of Directors, Tennessee Star, ‏2023-06-08 (באנגלית אמריקאית)